તાત્કાલિક સારવાર ન મળતાં લકવાની અસર થઈ ગઈ. મોં મચકોડાઈ જવાથી તેં બોલી શકતી નહોતી. નાના-નાની તેને શહેરની હૉસ્પિટલમાં લાવ્યાં. ૧પ દિવસ સાથે રહ્યાં બાદ મરિયમને મા અને સાવકા પિતાના ભરોસે છોડીને ગામ પરત ફર્યા. મરિયમની માતા તેને હૉસ્પિટલમાંથી રજા અપાવીને પોતાના ઘરે લઈ ગઈ. માતા સવારે કેન્ટીન જાય ત્યારે સાવકો બાપ ઘરે આવી મરિયમ પર બળાત્કાર ગુજારતો. મરિયમ બોલી શકતી નહોતી અને પગમાં લકવો હોવાથી ચાલી પણ શકતી નહોતી. પંદર દિવસ બાદ નાના-નાની મળવા આવ્યાં ત્યારે મરિયમે તેમને ઇશારાથી સમજાવવાની કોશિશ કરી, પરંતુ તેઓ સમજી ન શક્યાં. ખબરઅંતર લઈ તેઓ ચાલ્યાં ગયાં.